procesaur/Wiki.mk huggingface dataset:
Дух (филм)

Дух — романтична драма од 1990 година со Патрик Свејзи, Деми Мур , Тони Голдвин и Вупи Голдберг во главните улоги. Сценариото е на Брус Џоел Рубин , а режијата на Џери Цукер. Филмот бил номиниран за повеќе оскари меѓу кои и за најдобар филм, а добил оскар за најдобро оригинално сценарио и најдобра споредна женска улога за Вупи Голдберг.
1 Синопсис
Сем Вит (Патрик Свејзи) и Моли Џенсен (Деми Мур) се среќна и заљубена двојка од Њујорк. Единствениот проблем во нивната врска е потешкотијата на Сем да ѝ каже на својата девојка „Те сакам“. Ова и пречи на Моли која чувстува потреба да ги чуе тие зборови назад кога таа ќе му го каже истото на Сем.
Една вечер додека се шетаат назад кон својот нов стан по вечер помината на театар, ги пресретнува крадецот Вили Лопес. Крадецот вади пиштол и Сем е повреден. Сем го брка Вили, но не успева да го фати. Се враќа назад и ја гледа моли над своето мртво тело. Тогаш тој сфаќа дека е дух, заглавен помеѓу двата света. Се спуштаат светла (се претпостаува од рајот) за да го однесат, но тој бега.
Сем сфаќа дека грабежот е планиран кога ќе го види Вили како влегува во куќата и бара нешто низ неговите работи. Сем го следи Вили и дознава дека неговиот близок пријател и колаге Карл Брунер (Тони Голдвин), го најмил Вили за да го ограби сем со цел да ја земе неговата лозинка од службениот компјутер. Карл е вклучен во перење пари во банката каде тој и Сем работат, а Сем скоро ја променил својата лозинка со што му го спречил пристапот на својот колега до лажните сметки каде биле сместени парите. Сем е фрустриан од постпките на својот таканаречен најдобар пријател, но сфаќа дека како дух може да направи многу малку.
Политика на Иран

Иран според уставот од 1979 година е исламска република. Исламската република Иран (ИРИ) била основана 1 април 1979 како резултат на исламската револуција 1978—1979. Шиитскиот Ислам е уставна религија во Иран.
Органи во Иран е:
* Висок раководител
* Извршна власт
** Претседател на Иран
** Потпретседател на Иран
* Совет на експерти
* Меџлис (парламент)
* Административна поделба на Иран
1 Поврзано
* Иран
* Административна поделба на Иран
bn:ইরান#রাজনীতি
Устав на Иран

Уставот на Исламската република Иран стапи насила 3 декември 1979. Во 1989 во уставот беа внесени некои поправки.
1 Преамбула
Во преамбулата е опишан патот на Иран кон Исламската револуција. Таму пишува дека Уставот создава услови за продолжување на револуцијата во државата и создавање на предуслови за развој на општеството и образованието во еден мировен исламски дух.
2 Содржина
* Глава I — Основни принципи
* Глава II — Јазик, азбука, историја и државно знаме
* Глава III — Правото на народот
* Глава IV — Економија и финансии
* Глава V — Суверенитетот на народот и органите на власта
* Глава VI — Законодавна власт
* Глава VII — Совет
* Глава VIII — Водач на државата или Совет за раководство на државата
* Глава IX — Извршна власт
* Глава X — Надворешна политика
* Глава XI — Право
* Глава XII — Радио и телевизија
* Глава XIII — Виш совет за национална беѕбедност
* Глава XIV — Ревизија на уставот
3 Поврзано
* Исламска република
* Шеријат
Врховен водач на Иран

Врховниот водач на Иран (фарси: رهبر انقلاب, ''Rahbare Enqelab''''рахбар'' прев. Водач на револуцијата, или مقام رهبری, ''Maghame Rahbari'' прев. водачки авторитет) е највисокиот религиозен и политички авторитет на нацијата во Иран, воспоставена со доктрината „''Велајат-е-факих''“.
Врховниот водач се избира од страна на Советот на експерти, кој е овластен да го контролира Врховниот водач и евентуално да го отповика. Врховниот водач е надреден во однос на Претседателот на Иран и согласно Иранскиот устав ја има конечната одлука во однос на внатрешната и надворешната политика, ги контролира вооружените сили и државната радиотелевизија. Тој го именува и раководителот на судската власт во земјата.
1 Досегашни врховни водачи на Иран
* февруари 1979 — 3 јуни 1989 — Сејед Големиот Ајатолах Рухола Хомеини
* Од 1989 - 28 февруари 2026 Сејед Ајатолах Али Хаменеи (убиен во израелско-американски напади врз Иран)
* Моџтаба Хаменеи (2026-), син на Али, назначен по татковата смрт
Потпретседател на Иран

Иституцијата Потпретседател на Иран е дефинирана со актот 124 во Иранскиот устав. Тој е назначен од Иранскиот претседател за да води и организира работи поврзани со претседателските работи. Постојат 10 потпретседатели во Иран
* Прв потпретседател: Парвиз Даводи
* Потпретседател главен за Атомската енергија: Голам Реза Агазадех
* Потпретседател главен за заштита на природната околина: Фатемех Џавади
* Потпретседател главен за менаџмент и планирање: Фарад Рахбар
* Потпретседател главен за извршни работи: Али Заедлу
* Потпретседател главен на Национална спортска организација: Мохамад Алиабади
* Потпретседател главен за парламентарни работи: Ахмад Мусави
* Потпретседател главен на Надворешната ветеранска фондација: хосеин Дехган
* Потпретседател главен за културно наследство и туризам: Есфандјар Рахим Мошаеи
* Потпретседател главен на Национална организација на подмладокот: Мохамад Џавад Али Акбари
Совет на експерти

Совет на експерти (фарси -مجلس خبرگان,''Majles-e-Khobregan'' или ''Majles-e-Khebregan'' — ''Меџли́с кебрега́н'') е специјален државен орган во Иран, кој го избира Високиот раководител на Иран. Советот на експерти се состои од 86 членови кои се избрани од народот на одреден рок. Тие се собираат двапати во годината.
Сегашен претседател на советот е — Акбар Хашеми Рафсанџани.
Гастрономија

Гастрономија (од старогрч. ''гастрос'' „стомак“, и ''номос'' „знаење“ или „закон“) е наука за соодносот помеѓу културата и храната. Честопати поимот гастрономија погрешно со поврзува исклучиво само со готвењето. (видете Кулинарство), но тоа е само мал дел од оваа дисциплина: не секој готвач е и гастроном. Гастрономијата изучува различни културни компоненти со храната како точка на фокус. Така, таа е сродна на убавите уметности и општествените науки, па дури и на природните науки во контекст на варењето на храната во човековото тело.
Главните активности на гастрономот се откривање, испробување, искусување на храна, вршење истражувања за храна, утврдување на наученото и пишување за истата. Затоа гастрономијата е интердисциплинарна активност. Проникливото набљудување нѐ доведува до заклучокот дека околу храната постојат и танц, драматургија, сликарство, вајарство, книжевност, архитектура и музика; со други зборови, убави уметности. Но таа подразбира и физика, математика, хемија, биологија, геологија, агрономија, како и антропологија, историја, филозофија, психологија и социологија. Примената на научните знаења врз готвењето и гастрономијата се нарекува молекуларна гастрономија.
Прв формален третман на гастрономијата наоѓаме во книгата ''Психологија на вкусот'' од францускиот гастроном Жан Антелм Брија-Саварен (ран XIX век). Наспроти традиционалните готварски книги, ова дело го изучува соодносот помеѓу сетилата и храната, третирајќи го уживањето на трпезата како наука. Во последно време забележуваме посебна посветеност на принципите на гастрономијата со основањето на движењето Бавна храна (Slow Food) во 1986 година, кое во 1989 година прераснува во организација, денес пристуна во 160 земји со 1300 локални ограноци, наречени конвивиуми. Организацијата во 2004 година отвора Универзитетот за гастрономски науки во Бра, Италија.
1 Поврзано
* Кујна
* Кулинарство
Акбар Хашеми Рафсанџани

Али Акбар Хашеми Рафсанџани (фарси: اﻟﯽ اکبر هاشمی رفسنجانی; роден на во Нуг - во Техеран) — влијателен ирански државник и политичар и претседател на Советот на експерти на Иран. Тој бил претседател на Меџлисот на Иран 1980—1989 и претседател на државата 1989—1997.
Парвиз Даводи

Парвиз Давуди (|پرویز داودی; – ) — ирански државник и на 11 септември 2005 назначен за прв потпредседател. Роден е во Техеран, во семејство на Азербејџанци. Работел во Техеранскиот универзитет како професор по економија. Имал звање доктор по економски науки. Бил голем либерал и се залагал за високоразвиена економија и слободен глобален економски пазар.
Починал во Техеран на 18 април 2024, на возраст од 72 години.
Орде Чопела

Јордан Чопела или Орде Чопела (, - , ) — македонски комунист, учесник во НОБ. Одликуван е со Орден народен херој на Југославија, на 2 август 1949 година.
1 Животопис
Јордан Чопела е роден во Варош, во семејство на печалбари. Многу млад се запишал во соколаната и бил еден од најдобрите вежбачи на справите, поради што бил испратен на слет во Софија, во 1930 година. Во 1933 и 1934 година служел војска, а потоа се оженил, и имал две ќерки. На изборите во 1938 година, Јордан бил активен агитатор.
Во 1940 година, тој станал член на Комунистичката партија на Југославија. Активен бил во здружението на тутунопроизводителите. Поради учеството во организирање на штрајк против Монополот, со цел да бидат зголемени откупните цени на тутунот, му била испратена покана за воена служба. Таму, исто така, организирал бунт поради квалитетот на храната и бил осуден на три месеци затвор.
2 Учество во НОБ
Чопела бил активно вклучен во Народноослободителното движење за време на Втората светска војна во Македонија. На 16 јули 1941 година во неговиот стан во Прилеп е формирана Прилепска воена комисија. По директива на Покраинскиот комитет на КПЈ за Македонија, во јануари 1942 година престојувал во Битола, каде што требало да подготви партизански одред во Битолско.
На 8 април 1942 година во Битола Јордан Чопела бил предаден, и по куса борба бил смртно ранет од страна на бугарската фашистичка полиција. Починал на 9 април 1942 година.
За народен херој бил прогласен на 2 август 1949 година.
Во негова чест, едно од средните училишта во Прилеп го носи неговото име.
Стадион „Петар Милошевски“

Стадион „Петар Милошевски“, поранешен Стадион Тумбе Кафе, познат и како ''Градски стадион Битола'' — повеќенаменски стадион сместен на ридот Тумбе Кафе во Битола, кој од 21.12.2021 година го носи името на легендарниот голман Петар Милошевски. Моментално се користи најчесто за фудбалски натпревари и е домашниот стадион на ФК Пелистер. Стадионот има сместивост за 8.587 гледачи.
1 Историја
Во април 2015 започнала реконструкцијата на стадионот, односно на фудбалскиот терен, како дел од проектот „Хет-трик 4“.
Во декември 2016 година, започнала реконструкцијата на трибинскиот простор на северната трибина. Градежните активности околу новата северна трибина продолжиле и во 2019 година. Со тие градежни зафати, северната трибина требала да има 4.500 седишта, а и стадионот да добие рефлектори.
2 Поврзано
* Петар Милошевски
Гардиски Совет

Гардискиот Совет (персиски -شورای نگهبان قانون اساسی) е специјален надпарламентарен орган на власта во Иран. гардискиот Совет се состои од 12 члена, 6 претставници (исламски духовници ) се од Високиот раководител и 6 претставници (правници) од Меџлисот.
Основна функција на Советот е проверка на законските проекти. Советот ги утврдува кандидатите на клучните позиции на државата, пратениците, членовите на Советот на експерти и министерски работи.
Од 1988 со Совет управува ајатолахот Ахмад Џанати.
Ламиел (филм)

Ламиел е француски филм од 1967 година. Главните улоги се на Ана Карина - француска глумица со данско потекло и Жан Клод Брили. Режисер е Жан Аурел, а сценариото е на Жан Аурел и Сесил Сен Лоран.
1 Заплет
Ламиел е млада селанка која ја штити докторот Санфан затоа што гледа дека ѝ претстои светла иднина.
Откако ќе ја увери војвотката Д Миосанс дека пати од мигрена заради високиот очен притисок, тој ќе ја внесе Ламиел во замокот на војвотката како читач(ка). А таму, во замокот, Ламиел сака да научи сè за љубовта. Затоа и му дава десет франци на еден фабрикант, за да ја научи. Но се разочарува. Синот на војвотката, кој е заљубен во неа, ја грабнува и ја води во Париз. А таму, Ламиел „умира“ од досада. Во пансионот каде што живее, го сретнува младиот гроф Добињи, необичен и пропаднат аристократ. Откако ќе му раскине на својот прв љубовник преку писмо, таа му станува љубовница на грофот. И понатаму за неа се грижи докторот Санфан и ја советува што да прави со животот.
„Позагрижен сум за Вашата отколку за сопствената судбина”, ѝ вели тој. Подоцна тој успева да издејствува да ја посвои стариот маркиз Д` Орпле. Па така, грофот Д`Обиње, кој и покрај двобојот за неа, досега не се осмелил да ја омажи, сега прифаќа неговото име да го носи една маркиза. Откако ќе се омажи за него, Ламиел има безброј љубовници. Љубовници има и тој. Хроничната болест на Ламиел и досадата повторно ја обзема.
Една ноќ, кај неа ќе влезе крадец. Таа му дозволува да земе сè што сака и му се препушта. А тој пак, Валбер, надалеку прочуениот разбојник, за неа ќе стане олицетворение на машкоста затоа што живее по работ и сонува „со отворени очи”. Работите ќе отидат дотаму што Ламиел ќе се појави во негово друштво во Операта. Мажот ѝ ќе ја убие, но не од љубомора, туку за да си ја зачува честа. А Ламиел ќе умре среќна затоа што со својата смрт успеала да му помогне на љубениот да ѝ избега на полицијата.
Голјам-Али Хадад-Адел

Голјам-Али Хадад Адел (|ﻏﻼﻣﻌﻠﯽ ﺣﺪﺍﺩ ﻋﺎﺩﻝ) е роден во 1945 во Техеран. Тој е ирански државник и претседател на Меџлисот од 2004. Тој е прв претседател на собрание во историјата на Иран кој не исламист. Член е на Персиската Академија на јазикот и културата, советник за културна револуција и член е на Советот на експерти.
1 Поврзано
* Меџлис
2 Надворечни врски
*
Мазурка

Мазурка (на полски mazurek, множина ''mazurki'') е полски народен танц за неколку парови, во триделна мерка, во ¾ или 3/8 такт. За мазурката е карактеристичен пунктураниот ритам и чести нагласувања на второто и третото тактово време.
1 Историја
Претходници на ''мазурката'' се две други полски музички форми: бавната ''Кујавјак'' и брзата ''оберек''. Мазурката од народот влегува во салите за танц, а својата популарност ја достигнува во 19 век кога започнува да се игра и низ другите европски земји. Државната химна на Полска е со ритам на ''мазурка'', но сепак премногу бавна за да биде ''мазурка''.
На полски јазик оваа музичка форма се вика ''мазурек'', збор што доаѓа од ''мазур'', збор штодо 19 век се однесувал на жител од регионот Мазовија, и бил корен за ''Мазурија''. На полски, ''мазурка'' е всушност генитив од ''мазурек''.
Многумина композитори пишувале мазурки, но на целиот свет мазурката станала позната преку клавирските композиции на Фредерик Шопен. Во 1825 година Марија Шимановска напишала голема колекција на мазурки за пијано кои биле објавени пред делата на Шопен. Хенрих Бенјавски исто така напишал две за виолина и пијано, а во 1920-те години, Карол Шимановски напишал комплет од дваесет мазурки за пијано, и ја завршил кариерата како композитор со последните две во 1934 година. Александар Скрјабин, за кој сметале дека е слеедбеник на Шопен, напишал 24 мазурки.
Шопен започнал со компонирање на мазурки во 1824 година, но ова не било сериозно до 1830 година, годината на „Ноемвриското востание“, односно полското востание против рускиот цар. Шопен продолжил да пишува мазурки до 1849 година, односно до својата смрт. Стилистички и музички мазурките на Шопен се разликуваат од традиционалните, со што се смета дека создал нов жанр на мазурки. Со вклучување на повеќе хармонија, Шопен ги направил мазурките технички поинтересни од традиционалните.
Мазурката се појавила како танц за четири и осум парови, а потоа била создадена и соло мазурка за жени.
2 Поврзано
* Полска музика
* Полонеза
Ахмад Џанати

Ајатолахот Ахмад Џанати (фарси -احمد جنتی), р. 1926 во Исфахан) е ирански политичар, државнок и духовен водач. Претседател е на Гардискиот Совет, кој врши и нревизија на иранката исламска догма и ги утврудува различните кандидати за различни избори. Џанати влегува во советот од моментот кога е основан во 1980 и управува со него до 1988. Член е и на Советот на експерти.
Ајатолахот Џанати има големо влијание на политиката на Иран. Тој често е споменуван и како духовен покровител на Махмуд Ахмадинеџад.
1 Поврзано
* Гардиски Совет
* Политики на Иран
Два Бреста

Два Бреста е стара тетовска населба. Името го добила по двата бреста кои доминираа во центарот на населбата. За жал двата бреста пред две децении се исушија поради болест и беа исечени. На нивно место се посадени брези. Во центарот на населбата се наоѓа споменикот на Илија Антевски - Смок. Се наоѓа под калето односно на ридот Балтепе и се простира од населбата Колтук и Јајчарово маало сè до населбата Поток и Чапчаково сокаче. Во оваа населба живее исклучиво македонско население.
Правен систем на Иран

Правниот систем на Иран е составен и воден од Али Акбар Давар и неколку негови современици. Правниот систем се заснова на првостепените принципи од времето на монархијата, односно од ерата на династијата Пахлеви. Но после исламската револуција, правниот систем пред сè се заснова на исламското право, односно се води спрема законите на шеријатот.
Работите кои се од витален ирански интерес правниот систем не ги решава сам, туку се координита со Гардискиот Совет.
Сегашен претседател на советот е Махмуд Шахруди.
Али Хаменеи

Сејед Али Хосеини Хаменеи (|سید علی حسینی خامنه‌; — ) — Висок раководител на Иран (рахбар) од 1989 до 2026 година. Пред тоа бил претседател на Иран меѓу 1981—1989 година. По потекло бил ирански Азербејџанец. Ја носел титулата Големиот Ајатолах
Во октомври 1981 бил избран за претседател на Иран. Повторно бил одбран во 1985 година
На 4 јуни 1989, веќе еден ден по смртта на основоположникот на исламската република Големиот Ајатолах Рухолла Мусави Хомеини избран бил за висок раководител на Иран, односно Ајатолах.
Бил убиен во атентат со бомби во израелско-американските напад врз Иран на 28 февруари 2026 г. заедно со ќерката, зетот и нивното дете, кои исто така загинале.
0.1 Резултати од претседателските избори
Кандидат, Гласови, %
Али Хаменеи, 16.003.242, 95,02%
Али Акбар Парвареш, 342.600, 2,03%
Хасан Гафурифарт, 78.559, 0,47%
Реза Завареи, 62.133, 0,37%
''Празни или неважечки листиња'', ''356.266'', 2,12%
Вкупно 16.841.800
Михаил Ренџов

Михаил Ренџoв (, — , ) — македонски поет, прозаист и преведувач.
1 Животопис
Поет, прозаист и преведувач. Завршил Правен факултет на Универзитетот „Кирил и Методиј“ во Скопје. Работел во Националната и универзитетска библиотека „Св. Климент Охридски“ во Скопје како советник по библиотекарство.
Бил член на Македонскиот ПЕН центар и на Друштвото на писателите на Македонија.
2 Творештво
* Иселеник на огинот, (поезија, 1965)
* Ноќно растење на зборот, (поезија, 1967)
* Каде од оваа страна, (поезија, 1968)
* На работ од сонот, (поезија, 1972)
* Страв, (поезија, 1976)
* Полноќ, (поезија, 1979)
* Нерези, (поезија, 1982)
* Аутодафе, (поезија, 1985)
* Феникс, (поезија, сонети, 1987)
* Земја. Потоп, (поезија, 1991)
* Сонување патување, (книга за деца, 1991)
* Тој, (лирска поема, 1993)
* Шпил, (поезија, 1994)
* Вечната бесконечната, (поезија, 1996)
* Јас оксиморон, (поезија, 1998)
* Ангела сонува, (поезија за деца, 1998)
* Псалми, (поезија, 2000)
* Апокалипса, (драмска поема, 2002)
* Раскази за Захариј, (раскази, 2004)
* Сонети (поезија, 2010)
* Зраци (поезија, 2023)
3 Препеви
* Гилгамеш, асиро-вавилонски еп (3 изданија: 1994, 1997, 2000).
* Тиранија на сонот од Каролина Илика
* Мудрости и горчини од Дритеро Аголи
4 Награди
* 1964 Награда на СВП за необјавена песна
* 1966 Ноемвриска награда на градот Штип за книгата „Иселеник на огнот“
* 1982 Награда „Браќа Миладиновци“ за книгата „Нерези“
* 1982 Награда „11 октомври“ за книгата „Нерези“
* 1983 Григор Прличев (награда за препев) за препевот на книгата „Тиранија на сонот“ од Каролина Илика* 1993 Григор Прличев (награда за поема) за „Тој"
* 1997 Grand prix international, за севкупно творештво - Романија
* 1998 Златно перо, за препевот на книгата „Мудрости и горчини“ од Дритеро Аголи
* 1999 Ацо Шопов (награда), за „Јас Оксиморон“
* 2000 Македонска номинација за наградата Балканика
* 2004 Награда „Рациново признание“, за „Раскази за Захариј“* 2007 Награда на Фондацијата Рамковски
* 2009 Григор Прличев (награда за поема) за „Предвесница"* 2013 Награда „23 Октомври“, за долгогодишни остварувања во областа на културата и уметноста* 2020 Награда „Книжевен жезол“ 2020 од ДПМ
Махмуд Шахруди

Ајатолахот Махмуд Хашеми-Шахруди (фарси -محمود هاشمی شاهرود) е роден во 1948 во Ен-Наџаф. Тој е ирански религиозен и државен работник. На чело е на Правниот систем на Иран од 1999. Го замени местото на Мохамад Језди. До пред тоа , тој беше на чело на Високиот Исламски Совет. По негова иницијатива во 2002 смртната казна беше забранета.
Ајатолах

Ајатолах (арапски: آية الله; фарси: آيت‌الله, „Божји знак“) е највисока верска титула кај шиитските муслимани и значи „Божји знак“ („Божје знамение“). Оние кои ја носат оваа титула се стручњаци на исламистичките студии као што се право, етика и филозофија на исламот и обично предаваат во исламски верски школи.
Дванаестнишките шиити не признаваат политички власти, сè додека не се врати дванаесеттиот (прекриен) имам. Ајатоласите на чело на верскиот живот се појавиле во 19 век. Во XX век бројот на ајатоласи се зголемувал и тоа повеќе ја зголемила нивната политичка сила. Врвот е достигнат за време на Исламската револуција во 1979 година во Иран под водство на ајатолахот Хомеини, во чиј устав стои дека само големите духовници смеат да ја водат државата.
На крајот од 2006 во светот имаше 20 ајатоласи, од кои најпознати се ајатолах Ал Систани во Ирак и Али Хаменеи во Иран. На западот поимот „ајатолах“ често се користи како синоним за Хомеини, по кого и терминот се прочу.
1 Поврзано
* Муфтија
* Калиф
* Мула
* Кадија
* Улема
* Шеик
* Имам
Меџлис

Исламскиот советодавен совет или Меџлис (персиски -مجلس شورای ﺍﺳﻼﻣﯽ — ''Меджли́с-е шура́-је ислами́'') — е всушност парламентот на Исламската Република Иран. Се состои од 290 пратеници (до 18 февруари 2000 — 270). Претседател на Меџлисот е Голјам-Али Хадад Адел.
До Исламската револуција Меџлисот бил всушносот дводомен парламент на Иран (Сенат). Тој бил оформен 1906 на основа на новиот устав под името Национален Советодавен Совет (фарси -مجلس شورای ملی). После Исламската револуција во Иран 1979 парламентот бил распуштен, а Националниот совет бил преименуван во Исламски Советодавен Совет.
Пратениците се избираат на непосредни избори на секои 4 години. Тој има функција во донесувањето на законите и буџетот, ратификација на меѓународните договори.
54 % места во Меџлисот се пратениците од Конзервативниот сојуз «Абадгаран».
0.1 Претседатели на Меџлисот
* 1980-1989: Али Акбар Хашеми Рафсанџани
* 1989-1992: Мехди Каруби
* 1992-2000: Али Акбар Натег Нури
* 2000-2004: Мехди Каруби
* С 2004: Голјам-Али Хадад Адел
Претседател на Иран

Иран станал република после монархијата во 1979 год. Моментален претседател е Хасан Рухани. Претседателот на Иран ги исполнува класичните претседателски должности како надворешна политика и сл. Претседателот на Иран не може да биде двапати реизбран.
1 Право на учество на кандидирање
* Да бидеш помеѓу 25 и 75 години
* Да немаш криминално досие
* Да не си бил поврзан со Монархијата
* Да бидеш верник
* Да бидеш лојален на исламската држава
2 Список на претседатели на Иран (1980-до сега)
Име, Роден-Умрен, Стапил, Отстапил, Политичка партија
Аболхасан Банисадр, 1933-, 4 февруари 1980, 22 јуни 1981 (Импичмент), Нема Партија
Привремен претседателски совет, 22 јуни 1981, 2 август 1981
Мохамад Али Раџаи, 1933-1981, 2 август 1981, 30 август 1981 (убиен), Исламска републиканска Партија (Hezb-e-Jomhouriy-e-Eslami)
Привремен претседателски совет, 30 август 1981, 13 октомври 1981
Али Хаменеи, 1939-, 13 октомври 1981, 3 август 1989, Исламска републиканска Партија (Hezb-e-Jomhouriy-e-Eslami) до 1987, Асоцијација на воените клерици (Jame'e-ye Rowhaniyat-e Mobarez) до 1987
Али Акбар Хашеми Рафсанџани, 1934-, 3 август 1989, 3 август 1997, Асоцијација на воените клерици (Jame'e-ye Rowhaniyat-e Mobarez)
Мохамад Катами, 1943-, 3 август 1997, 3 август 2005, Асоцијација на воените клерици (Majma-e Rowhaniyun-e Mobarez)
Махмуд Ахмадинеџад, 1956-, 3 август 2005, 3 август 2013, Исламско Друштво на Инженери (Jame'e-ye Eslami-e Mohandesin)
Хасан Рухани, 1948-, 3 август 2013, Сегашен, -
Надворешни односи на Иран

По стапувањео на власт на претседателот Махмуд Ахмадинеџад на власт во Иран, надворешната политика значително се влошува, пред сè со САД.
0.1 Иран и Израел
0.1.1 2004
* 15 август — Иран изјавува дека на територијата на Израел ќе ги насочи балистичките ракети Шехаб-3, кои имаат полупречник од 1300 км.
* 18 август — Иран изјавува дека ќе нанесе силен удар на атомскиот реактор во Димона на југот од Израел.
0.2 Иран и Ирак
После воениот удар на САД на Ирак, Иран одбива да го признае новите ирачки власти.
0.3 Иран и Европа
Претеќжно умерени односи.
0.4 Иран и Кина
Иран — трет по големина кинески доставувач на нафта (до 18% од кинескиот увоз на хафта).
0.5 Иран и Русија
претежно испорака на оружје од Русија за Иран, размена на атомска технологија (како на пр. централата во градот Бушер).
0.6 Иран и САД
После Исламската револуција 1979 година,САД немаат никакви односи со Иран.
Кремљ

Кремљ (на |кремль) — поим што се однесува на старите руски градови и нивниот внатрешен дел. Во некогашна Русија за град го сметале само оној кој имал сопствен кремљ. Во денешниот Московски кремљ се наоѓаат претседателството и владата на Русија.
Виш совет за национална безбедност на Иран

Вишио совет за национална безбедност е извршан политички орган на Исламската Република Иран на чело со Цекретар. Овој совет е основан во 1989 согласно со статутот 176 од уставот на Иран. Де јуре глава на Советот е иранскиот претседател , а де факто е високиот раководител, кои го даваат последниот збор во советот.
Од 20 октомври 2007 секретар на Советот е Саед Џалили.
0.1 Главни задачи на Советот се:
* Определување на политиката, заштита и национална безбедност;
* Координација на дејствата поврзани со националната безбедност, социјалните, културните и економските области; и
* Експлоатација на материјалните и интелектуалните ресурси ако се загрозени од внатрешни или надворешни влијанија
Саед Џалили

Саед Џалили (фарси -سعید جلیلی е роден на во Мешхед, Иран). Тој е ирански државник и секратар на Вишиот совет за национална безбедност на Иран од 20 октомври 2007. пред тоа секретар беше Али Лариџани.
Завршил на Техеранскиот универзитет „Имам Садик“ и е доктор по филозофија во областа Политологија. За време на Иранско-ирачката војна служел во Гардата на Исламската револуција. Бил и главен администратор во високото раководство, а и заменик министер за надворешни работи во одделот за Европа и Америка.
1 Поврзано
* Виш совет за национална безбедност на Иран
Мостафа Мохамад-Наџар

Мостафа Мохамад-Наџар (фарси -مصطفى محمد نجّار) е министер за одбрана на Иран. Роден е 1956 година. Со неговите 52 години тој е ветеран на Исламската револуционерна гарда уште од неговото воспоставување кога беше задолжен за Блискиот Исток.
1 Поврзано
* Вооружени сили на Иран
Министерство за разузнавање на Иран

Министерството за разузнавање и државна безбедност (персиски: وزارت اطلاعات و امنیت کشور ''Vezarat-e Ettela'at va Amniat-e Keshvar'') е првостепена разузнавачка служба во Исламската Република Иран. Позната е и како ВЕВАК (''VEVAK'').
Ова министерство е оформено на 18 август 1984.
НА чело на ова министерство е Голам Хосеин Мојсени-Еџехеи.
1 Поврзано
* Голам Хосеин Мојсени-Еџехеи
* Политики на Иран
Бен Афлек

Бенџамин Геза Афлек-Болд (роден 15 август 1972 г.) — американски глумец, режисер, сценарист и продуцент.
Тој ја започнал својата кариера уште како дете, глумејќи во образовната серија ''Патувањето на Мими'' (1984, 1988). Тој подоцна се појавил во комедијата ''Зашеметени и збунети'' (1993) и во разни филмови режирани од Кевин Смит, како на пример ''Луд по Ејми'' (1997) и ''Догма'' (1999). Афлек се здобил со слава кога заедно со другарот од детството Мет Дејмон добил Златен глобус и Оскар за најдобро оригинално сценарио за филмот ''Добриот Вил Хантинг'' (1997). Тој потоа играл во еминентни филмови како ''Армагедон'' (1998), ''Вљубениот Шекспир'' (1998), ''Перл Харбор'' (2001), ''Кобно престројување'' (2002) и ''Сите наши стравови'' (2002). Во 2005 година тој добил номинација за Златен глобус за најдобар глумец во споредна улога за изведбата во ''Холивудленд'' (2006).
Режисерското првенче на Афлек, ''Исчезната без трага'' (2007), кое тој исто така го напишал, било добро прифатено. Негов втор режиран филм била криминалистичката драма ''Град на крадци'' (2010), во која тој исто така глумел. За политичкиот трилер ''Арго'' (2012), кој тој го режирал, Афлек добил Златен глобус и БАФТА награда за најдобар режисер, и Златен глобус, БАФТА и Оскар за најдобар филм. Во 2014 година, тој глумел во психолошкиот трилер ''Исчезната''. Во 2016 година, Афлек го играл Бетмен во суперхеројскиот филм Бетмен против Супермен: Зора на правдата, и играл главна улога во својот четврти режиран филм, ''Закон на ноќта'', .
1 Детството и младост
Мајка му е учителка, а неговиот татко советник за проблеми со алкохол. Бен е најстариот син од тројцата браќа. Еден од неговите млади браќа исто така стана глумец (Кејси Афлек). Уште кога беше многу мал, неговите се преселиле во Бостон, каде живеел сè додека не почнал да се занимава со глума. Таму и го запознал својот долгогодиштен пријател Мет Дајмон, со кој подоцна ќе напише, а и глуми во филмот ''"Good Will Hunting"'', кој доби Оскар за најдобро сценарио.
2 Приватен живот
Бен одеше со глумицата Гвинет Палтроу, како и со глумицата и пејачката Џенифер Лопес (2002 - 2004) со која подоцна и настапи во два филма "Девојката од Џерси" и "Гигли", кои се прогласени за едни од најлошите филмови на годината. На снимањето на филмот "Daredevil" ја запознава Џенифер Гарнер, со која стапува во брак во 2005 година. Истата година, добива и принова во семејството, ќерката Виолет Ен Афлек.
Политички партии на Иран

Иран одржува редовни претседателски и парламентарни избори.
Системот на Иран е заснован на исламската идеологија.
Регистрирани се преку 200 политички партии кои можат да се поделат на три општи групи и тоа:
* Конзервативни
* Реформистички и
* Партии во егзил
1 Конзервативни
* Исламско друштво на инженери
* Асоцијација на воените клерици
* Исламска коалициска партија
* Асоцијација на исламските револуционерни лојалисти
* Партија за умереност и развој
* Коалиција на иранските независни волонтери
* Партија за иранска национална благосостојба
* Фундаменталистички Групи
2 Реформистички
* Иранско реформистичко движење
* Партија за учество на исламскиот ирански фронт
* Национална партија за доверба
* Извршна партија за обнова
* Друштво за следење на патот на Имамот
* Мухаџедини на исламска револуционерна организација
* Исламска партија на трудот (Лабуристичка партија)
* Домашни работници
* Иранска партија на солидарноста
* Партија на иранскиот подмладок
* Движење за слободен Иран
* Национални-религиозни сили
3 Партии во егзил
* Ирански народни муџахедини
* Уставна партија на Иран
* Организација на иранското мнозинство
* Национален фронт
* Партија на иранската нација
Политички систем

Политички систем е систем на политика и управување. Обично се споредува со правниот систем, економски ситем, културен систем и други општествени системи. Тој е различен од нив, и општо се дефинира со скептар од лево, т.е. комунизам и социјализам, до десно, т.е. фашизам. Меѓутоа, ниеден систем не е крајно позициониран, па така највеќето се поблиску до средината. Австралија е добар пример за центро-деснистичка земја.
1 Преглед
Постојат неколку дефиниции за поимот „политички систем“:
* Политички систем е целосен збир на институции, групи на интерес (како партии, синдикати, лоби-групи), соодносот помеѓу тие институции и политичките норми и правила по кои тие се водат (устав, изборно право).
* Еден политички систем е составен од членовите на некоја општествена организација (група) која е на власт.
* Политичкиот систем е систем кој има две неопходни својства: збир меѓузависни компоненти и ограничувања на околината со која тој е во сооднос.
* Политичкиот систем е концепт во теорија е начин на управување кој води политика и огранизира раководење.
* Политички систем е тоа што го обезбедува одржувањето на редот и поредокот во општеството, кое истовремено им овозможува и на другите институции да ги поднесуваат своите жалби и поплаки.
Заеднички елементи на политичките системи:
* Меѓузависни делови
** Државјани
** Управување (Влада)
* Ограничувања
** Државјанство
** Територија
** Сопственост
2 Основни облици на политички системи
* Анархизам
* Демократија
* Монархија
* Република
* Социјализам
* Султанат
* Вестминстерски модел
3 Поврзано
* Државно уредување, сроден, но засебен поим
* Список на државни уредувања
* Изборен систем
4 Наводи
* Almond, Gabriel A. и др. ''Comparative Politics Today: A World View'' (Седмо издание). 2000. ISBN 0-316-03497-5
Голам Хосеин Мојсени-Еџехеи

Голам Хосеин Мојсени-Еџехеи е роден на во покраината Исфахан, Иран. Тој е сегашен шеф на министерството за разузнавање на Иран, познато и како САВАМА или ВЕВАК. На таа должност е по назначувањето од страна на претседателот Махмуд Ахмадинежад на 24 август 2005.
1 Поврзано
* ВЕВАК
Совет за целесообразност на Иран

Советот за целесообразност (персиски -مجمع تشخیص مصلحت نظام) на Иран е советодавен орган на Високиот раководител на Иран. Задача на советот е да ги разрешува конфликтните ситуации помеѓу Гардискиот Совет и Меџлисот.
Претседател на советот е поранешниот ирански претседател Али Акбар Хашеми Рафсанџани.
1 Состав
Во составот на Советот се 28 члена.
* Акбар Хашеми Рафсанџани
* Ахмад Џаннати
* Абас Вајез-Табаси
* Ибрахим Амини
* Голјам-Али Хадад-Адел
* Мохамед Емами
* Али Мовахеди
* Хасан Хабиби
* Мирхосеин Мусави
* Али Акбар Велаијати
* Горбанали Дори
* Мохамед Мохамади
* Хасан Санеи
* Хасан Ферејдун
* Хабиболла Асгар
* Али Лариџани
* Мохамед-Реза Бахунар
* Мохамед-Реза Тавасоли
* Мостафа Мирсалим
* Мортеза Невеби
* Али Акбар Натег-Нури
* Хасан Фирузабади
* Голјамреза Агазаде
* Биџан Немдар
* Мохсен Резаји
* Али Ага-Мохамади
* Мохамед Форузанде
* Давуд Данеш-Џафари
Џесика Алба

Џесика Алба (|Jessica Alba) (родена на 28 април 1981) — американска глумица и бизнисменка.
1 Детство и семејството
Џесика е родена во Помона, Калифорнија во фамилијата на Кетрин и Марк Алба. Нејзините родители стапиле во брак во тинејџерските години. Следејќи дека нејзината фамилија неколкупати се преселувала, уште во детството била навикната на промени. Веќе на петтата година сакала да стане глумица, а со неполни 12 почнала да зема и часови за глума.
2 Филмска и телевизиска кариера
Наскоро пронашла агент и во 1994 год. добила улога во филмот ''“Camp Nowhere”''. Иако требала да глуми спореден лик, кога девојката за главна улога се откажала, Џесика набргу ја заменила.
Џесика се појавила и на две национални телевизии на реклами за Нинтендо како дете; подоцна настапува и во неколку независни филмови. Во 1994 година добива во Никелодеоновата детска серија Тајниот свет на Алекс Мак (The Secret World of Alex Mack). После тие улоги, таа настапува и во првите две сезони во ТВ Серијата Флипер.
Во 1998 год се појавува како Мелиса Хауер во првата сезона на криминалистичката серија Јужниот Бруклин, а потоа следеле улогите во Беверли Хилс 90210 и ''“The Live Boat: The Next Wave”''. После што матурира, Алба зема часови за глума кај глумецот Вилијам Х. Меси и неговата жена, исто така глумица Фелисити Хафман.
Првата голема филмска улога ја добива во тинејџерската комедија Никогаш не сум се бакнала, и подоцна ја добива улогата во хоророт ''“Idle Hands”''. Но, засигурно е најславна по улогата на Макс Гевара во серијата Темниот ангел. Серијата се емитувала во две сезони. Џесика исто така е позната по улогите во филмовите Фантастична четворка, Гневен град и Предигра за брак.
3 Љубовен живот
На снимањето на серијата Темниот ангел, Алба започнала четири годишна романса со колегата од серијата, Мајкл Витлерли. Ја запросил на нејзиниот 20-ти роденден. Тие се разделија после 4 години. Џесика моментално свршена за Кеш Варен (син на глумецот Мајкл Варен), кој го запознал на снимањето на Фантастична четворка во 2004 година. Џесика го чека првото дете со Кеш, кое би требало да се роди летото во 2008.
4 Links
*
Тахмасб Мизахери

Тахмасб Мизахери е роден 1953 и е Ирански политичар и економист. Од 2007 е гувернер на Централната банка на Иран.
Мизахери има студирано на Техеранскиот Универзитет и докторирал како градежен инженер.
1 Биди исто така
* Централна банка на Иран
Миша Бартон

Миша Бартон (|Mischa Barton) е англиска глумица и модел.
Родена е во Велика Британија, а пораснала во Њујорк. И покрај успешната филмска кариера уште од детските години, најпозната е како Мариса Купер од популарната серија на ФОКС, Округот Оринџ. Во 90те ја нарекле најдобра детска глумица, а денес редовно е на врвот на скалата за најдобро облечени во Холивуд.
Моментално (од јануари 2007) е во врска со Роџер Родригес, кој му асистираше на режисерот на Округот Оринџ на снимањето, а за тоа време таа одеше со Киск Адлер.
Марбург

Марбург (|Marburg) — град во германската сојузна држава Хесен. Има 73.147 жители (2014).
1 Историја
Како и многу населени места, Марбург се развил на раскрсница од два важни средновековни патишта: трговскиот пат што ги спојувал Келн и Прага и трговскиот пат од Северно Море до Алпите во Италија. Населбата била штитена и биле воведени давачки од малиот замок изграден во 9 или 10 век. Марбург е град од 1140 година, што се покажува по најдените моенти.
Во 1228 година, принцезата од Тирингија, Елизабета од Унгарија, го одбрала Марбург за свое седиште, а животот го посветила на болните. Починала на 24 годишна возраст, во 1231 година, и била прогласена за светица во 1235 година.
Марбург бил познат по најстариот протестантски универзитет, кој бил основан во 1527 година, а го основал Филип I, гроф од Хесен, и кој во текот на 1529 година во Марбург се обидел да ги смири двете струи на протестантството. Организирал во Марбург состанок на Мартин Лутер и Улрих Цвингли, но тие не успеале целосно да се договорат.
Браќата Грим во Марбург ги собирале идеите за своите бајки, а една од зградите во Марбург била инспирација за Рапунцел. Во текот на австриско-пруската војна во 1866 година, кнезот на Хесен ја поддржал Австрија, па по австрискиот пораз, Хесен и Марбург биле споени со Прусија.
Франц фон Папен, заменик-канцелар на Германија, на 17 јуни 1934 година во универзитетот во Марбург зборувал против нацизмот. Во текот на Втората светска војна, од 1942 до 1945 година, целиот град бил претворен во голема болница, а училиштата и владините згради биле претворени во одделенија на постоечките болници. Во пролетта 1945 година, во Марбург имало повеќе од 20.000 пациенти, повеќето германски војници. Поради тоа што градот бил претворен во болница, не претрпел значителни штети од бомбардирање, освен долж железничките пруги.
Во 1945 година, во црквата Св. Елизабета во Марбург биле пренесени останките на фелдмаршалот и претседател Паул фон Хинденбург, кој е почесен граѓанин на градот.
2 Туристички знаменитости
Марбург долго време останал ренесансен град, делумно заради изолацијата меѓу 1600 и 1850 година. Познат е по својата архитектура, посебно на замокот и на средновековните цркви. Црквата Св. Елизабета е една од две или три чисто готски цркви изградени северно од Алпите и надвор од Франција. Претставува архетип на готската архитектура во Германија.
Најголем удел во претворањето на Марбург во привлечен град имал градоначалникот Хано Дрешлер, кој бил на служба меѓу 1970 и 1992 година. Тој вршел реставрации, и ја воспоставил првата пешачка зона во Германија.
Во градот постои стара ботаничка градина, а надвор од градот нова ботаничка градина.
Пазарот е во центарот на стариот дел на Марбург, а во средишниот дел е поставена фонтана посветена на св. Ѓорѓи, и претставува популарно место за собирање на младите.
3 Образование
Марбург е седиште на Филипсовиот универзитет.
4 Галерија
Мет Бонер

Метју (Мет) Роберт Бонер (|Matthew (Matt) Robert Bonner) (роден во Конкорд, Њу Хемпшир) — поранешен американски професионален кошаркар кој играл во НБА лигата за тимот Сан Антонио Спарс. Негов прв тим беше Торонто Рапторс, каде што беше миленик на навивачите кои го викаа „Црвената ракета“, заради неговата црвена коса. Мет нема некои посебни физички предиспозиции, со исклучок на неговата височина од 208 cm. Тој е специјалист за шут за 3 бода. Бонер има настапувано и во послабите тимови во Италијанската кошаркарска лига, каде доигра една сезона иако тимот банкнотира и тој не беше платен. Мет е еден од најпаметните играчи во НБА, и за време на неговата академска кариера, доби најниска оцена од 8ка, и тоа само еднаш. Можеби најславен момент на Бонер, е кога не му попушти на предизвиците на посилниот Кевин Гарнет, во меч меѓу Торонто Рапторс и Минесота Тимбервулфс, за која мини-тепачка Бонер беше избркан од мечот, но триумфално замина со двете раце кренати нагоре.
Во 2008, со заминувањето на Роберт Хори во пензија, Мет доби поголема улога со „Спарси“. Тој исто така се ожени со Канаѓанка во 2008, и најави потенцијално учество во дресот на Канадската кошаркарска репрезентација, слично како Американецот Крис Кејман кој настапува за Германија.
Населби во Окленд

Ова е список на населби во градот Окленд во Нов Зеланд.
1 А
* Авондејл, Нов Зеланд
* Албани, Нов Зеланд
* Албертов рид, Нов Зеланд
* Аркин рид, Нов Зеланд
2 Б
* Баклендска плажа
* Балморал, Нов Зеланд
* Бејзвотер, Нов Зеланд
* Белмонт, Нов Зеланд
* Биркдејл, Нов Зеланд
* Беркенхед, Нов Зеланд
* Ботански низини, Нов Зеланд
* Браунс Беј
* Еднодрвен Рид
3 В
* Ваикофаи
* Ваима
* Вијадуктски базен
* Вири
* Везли, Нов Зеланд
* Велингтонов рид, Окленд
* Вестмир, Нов Зеланд
* Вестфилд, Нов Зеланд
* Воксал, Окленд
* Вотервју, Нов Зеланд
* Вудленски парк, Нов Зеланд
4 Д
* Девонпорт, Нов Зеланд
* Долински рај, Нов Зеланд
5 Г
* Глен Инс, Нов Зеланд
* Глендауи, Нов Зеланд
* Гленден, Нов Зеланд
* Гленфилд, Нов Зеланд
* Горски парк, Нов Зеланд
* Графтон, Нов Зеланд
* Гринлејн
* Гринхајт, Нов Зеланд
* Греј Лин
6 Е
* Елерсли, Нов Зеланд
* Епсом, Нов Зеланд
7 З
* Залив Ваи О Таки
* Залив Маиранги
* Бунер Беј
* Заливи на Источниот Брег
* Западни височини, Нов Зеланд
* Западни извори
* Западно пристаниште, Нов Зеланд
* Зелен залив, Нов Зеланд
8 И
* Иднов рид
* Иднова тераса
* Источна плажа, Нов Зеланд
* Источен Окленд
* Источен Тамаки
9 Ј
* Јужен Окленд
10 К
* Карекаре, Нов Зеланд
* Келстон, Нов Зеланд
* Кингсленд, Нов Зеланд
* Кливдон, Нов Зеланд
* Кокл Беј
* Конини
* Кохимарама
11 Л
* Линколн
* Линфилд, Нов Зеланд
12 М
* Мангере
* Мангере Исток
* Мангерски мост (населба), Нов Зеланд
* Манурева
* Марлборо, Окленд
* Масеј, Нов Зеланд
* Масеј Исток, Нов Зеланд
* Масеј Запад, Нов Зеланд
* Мидоубенк, Нов Зеланд
* Мекларенов парк, Нов Зеланд
* Мелонов залив, Нов Зеланд
* Механикс Беј
* Мидлмор
* Милфорд, Нов Зеланд
* Мишн Беј
* Мјузик Поинт
* Морнингсајд, Нов Зеланд
13 Н
* Нов Виндзор, Нов Зеланд
* Нов Лин, Нов Зеланд
* Норткоут, Нов Зеланд
14 Њ
* Њумаркет, Нов Зеланд
* Њутн, Нов Зеланд
15 О
* Оваирака
* Онеханга
* Оракеи
* Оранга
* Отара
* Отахуху
16 П
* Панмјур, Нов Зеланд
* Пакуранга
* Пакурангски височини
* Папатоетое
* Парнел, Нов Зеланд
* Пенроуз, Нов Зеланд
* Плажен рај, Нов Зеланд
* Поинт Ингланд, Нов Зеланд
* Понсонби, Нов Зеланд
17 Р
* Ремуера
* Ројал Оук
* Роскилов рид, Нов Зеланд
18 С
* Санихилс, Нов Зеланд
* Санивејл, Окленд
* Саутдаун, Нов Зеланд
* Свети Мариин залив, Нов Зеланд
* Северно пристаниште, Нов Зеланд
* Сендригем, Нов Зеланд
* Сент Хелиерс, Нов Зеланд
* Сент Џонс, Нов Зеланд
* Слободнички залив
19 Т
* Таканини
* Такапуна
* Тамаки, Нов Зеланд
* Те Атату
* Те Атату Југ
* Те Ататувски полуостров
* Те Папа
* Тесен Врат, Нов Зеланд
* Титиранги
* Три Крала, Нов Зеланд
* Торбеј, Нов Зеланд
20 Ф
* Фавона
* Фенуапаи
* Фармска драга, Нов Зеланд
21 Х
* Хавик, Нов Зеланд
* Хајбури, Окленд
* Хаураки
* Хеленсвил, Нов Зеланд
* Хендерсон, Нов Зеланд
* Хернов залив, Нов Зеланд
* Хилкрест, Нов Зеланд
* Хилсборо, Нов Зеланд
* Хомаи
22 Ц
* Централен Норткоут
23 Ч
* Челтенем, Нов Зеланд
* Чатсвуд, Нов Зеланд
24 Ш
* Поинт Шевалиер
* Шели Парк, Нов Зеланд
* Шумски рид, Нов Зеланд
Мехмед VI

Мехмед VІ бил триесетишестиот и последен султан на Отоманското Царство во периодот од 1918. до 1922 година. Тој бил брат на Мехмед V кого го наследил на престолот како најстар машки член на династијата.
Неговата власт паднала по 1922 година по превратот од страна на Кемал Ататурк. По укинувањето на османлискиот султанат на 1 ноември 1922 година тој бил протеран од Цариград и заминал со британски брод за Малаја на 17 ноември. Тој најпрвин престојувал во Малта, а подоцна во Италија. На 19 ноември 1922 година неговиот прв братучед и Абдулмеџид II бил избран за калиф, на која функција се задржал до 1924 година кога бил укинат и калифатот.
Починал во Санремо во 1926 година.
Султан

Султан (|سلطان) е арапски збор која има различни значења. Најмногу, овој збор се преведува како моќност, авторитет, раководител и слично. Оттука, зборот „султан“ најчесто ги означува муслиманските независни владетели.
Првиот владетел кој се нарекол со оваа титулата бил султанот Махмуд Газни (998 - 1030), а подоцна оваа титула била користена и од останатите владетели на Отоманското Царство како и од Мамелуците во Египет.
1 Султанот како тема во уметноста и во популарната култура
* „Шејтанот кого го измамил султановиот син“ – приказна на африканското племе Свахили.* „Султанот и неговиот зет“ – приказна на африканското племе Свахили.* „Султанот и рибарот“ – приказна на африканското племе Свахили.
2 Наводи
''Оваа статија поврзана со Турција е никулец. Можете да помогнете со тоа што ќе ја [ проширите]''.
Џерико (ТВ серија)

Џерико (англиски: ''Jericho'') е американска телевизиска серија, произведена од телевизијата CBS. Првата сезона започна на 20 септември 2006, а заврши на 9 мај 2007. И покрај прилично намалената гледаност, ''Џерико'' во последен момент беше обновена за втора сезона, која започна на 12 февруари 2008. Критиките ја пофалуваа, но гледаноста остана мала.
''Џерико'' се емитува во повеќе од 30 земји, а кај нас се емитува на Сител телевизија.
1 Синопсис
Дејството се одвива во еден мал град во Канзас, Џерико, за време на јадрен напад на 23 поголеми градови на САД. Серијата започнува со очигледна јадрена детонација од непознато потекло над Денвер, Колорадо. Веднаш снемува струја, како и сите други комуникациски средства, изолирајќи го Џерико.
Главниот лик е Џејк Грин, 32-годишниот син на градоначаликот Џонстон Грин, кој накратко доаѓа да го посети своето семејство, но останува заради катастрофалната експлозија. По чудното враќање дома и напнатата средба со неговиот татко, Џејк ќе стане водач во Џерико. Тој ќе се бори за да го заштити градот и неговите граѓани. Додека граѓаните на Џерико се борат да опстанат, повеќето не знаат дека еден од најновите граѓани, Роберт Хокинс, знае многу повеќе за нападите отколку што кажува.
Историски карти на Македонија

Краток осврт на историјата на Македонија илустрирано со соодветни историски карти.
1 Грчко - персиски војни околу 500 г.п.н.е.
Грчко - персиските војни претставуваат серија на воени конфликти помеѓу неколку Грчки градови-држави и Персија, кои започнале околу 499 г.п.н.е. а завршиле околу 448 г.п.н.е. Но не сите Грчки градови-држави војувале против Персијанците, некои од нив биле неутрални а некои биле и сојузници со Персијанците.
Она што денес е познато за овој конфликт речиси целосно потекнува од Грчки извори. Пред сè од записите на Херодот од Халикарна кој во петтиот век пред нашата ера патувал низ средоземните земји, од Скитија до Египет. Неговите записи се собрани во неговата книга Ιστοριης Απόδειξη. Тусидис Атињанинот на некој начин продолжил со работата на Херодот. Неговата збирка на записи е позната како Ξυγγραφη (Пелопонеската војна). Се верува дека умрел пред да ја заврши оваа книга. Подоцна се појавуваат записи од Ефорус, како и од Диодорус Сикулус.
Постојат и оскудни Персиски извори, како на пример материјалите на Кнедус, личен лекар на Артаксеркус Мнемон.
Добар дел од овие записи не се сочувани. Фрагменти од записите биле чувани во мириобиблон. Подоцна биле преработени од страна на Фотиус кој пак станал Екуменски Патријарх во Цариград во деветтиот век од нашата ера. Но во книгата Еклогај од императорот Константин VII Порфирогенитус (913 - 919 г.) и во Суда речникот од десеттиот век стои дека овие записи најверојатно биле изгубени после уништувањето на царската библиотека на Светата столица на Цариград од страна на крстоносците на Четвртата крстоносна војна во 1204 година.
Земјоделството во Иран

Околу една третина од иранската почва е поволна за земјоделство, бидејќи другиот дел е претежно неплоден.
Само 12% од вкупната култивирачка површина се плантажи, виногорја и сл.
А една третина од (35%) од култивирачката површина е опремена со системи на наводнување и се користи за производство за житни и слични култури.
Неаграрни површини се околу 53% од вкупната површина на Иран, од кои:
* 35% од територијата се пустини, солени полиња т.н. ("kavirs") каменити предели и сл.,
* 11% се шуми.
* И 7% се градови, села, индустриски пеони и патишта.
Шеф во Министерството за земјоделство на Иран е Мохамад Реза Ескандари.